CELEX: 31982R3513
Language: el
Date: 1982-12-23 00:00:00
Title: Κανονισμός (EOK) αριθ. 3513/82 τής Επιτροπής τής 23ης Δεκεμβρίου 1982 περί καταργήσεως τών μέτρων αναστολής τών εισαγωγών κατεψυγμένων καλαμαριών

Avis juridique important

|

31982R3513

Κανονισμός (EOK) αριθ. 3513/82 τής Επιτροπής τής 23ης Δεκεμβρίου 1982 περί καταργήσεως τών μέτρων αναστολής τών εισαγωγών κατεψυγμένων καλαμαριών  

Επίσημη Εφημερίδα αριθ. L 368 της 28/12/1982 σ. 0037 - 0037

***** ΚΑΝΟΝΙΣΜΟΣ (ΕΟΚ) αριθ. 3513/82 ΤΗΣ ΕΠΙΤΡΟΠΗΣ  της 23ης Δεκεμβρίου 1982  περί καταργήσεως των μέτρων αναστολής των εισαγωγών κατεψυγμένων καλαμαριών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως της αγοράς στον τομέα των προϊόντων αλιείας (1), και ιδίως το άρθρο 21 παράγραφος 6,  Εκτιμώντας:  ότι, με τον κανονισμό (ΕΟΚ) αριθ. 2420/79 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3732/81 (3) οι εισαγωγές κατεψυγμένων καλαμαριών στην Ιταλία ανεστάλησαν για ακαθόριστη περίοδο·  ότι, με τον κανονισμό (ΕΟΚ) αριθ. 2123/80 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3733/81 (5), οι εισαγωγές κατεψυγμένων καλαμαριών (Loligo sp.p. ) στην Ιταλία ανεστάλησαν για ακαθόριστη περίοδο·  ότι, από την εξέταση της καταστάσεως στις αγορές αυτές στην Ιταλία, προκύπτει ότι δεν υφίστανται πλέον οι λόγοι για τους οποίους αναγκάστηκε η Επιτροπή να λάβει μέτρα αναστολής των εισαγωγών· ότι πρέπει να προβλεφθεί ότι δεν θα υπάρξει προς το παρόν διαταραχή αυτής της αγοράς·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κανονισμοί (ΕΟΚ) αριθ. 2420/79 και (ΕΟΚ) αριθ. 2123/80 καταργούνται.  Ο παρών κανονισμός αρχίζει να ισχύει την ημέρα που δημοσιεύεται στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Δεκεμβρίου 1982.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 379 της 31. 12. 1981, σ. 1.  (2) ΕΕ αριθ. L 275 της 1. 11. 1979, σ. 57.  (3) ΕΕ αριθ. L 373 της 29. 12. 1981, σ. 35.  (4) ΕΕ αριθ. L 206 της 8. 8. 1980, σ. 27.  (5) ΕΕ αριθ. L 373 της 29. 12. 1981, σ. 36.